Каб хутчэй прасунуцца да Мінска, нямецка-фашысцкае камандаванне ў ноч на 26 чэрвеня высадзіла ў розных месцах у раёне Астрашыцкага Гарадка парашутыстаў-дыверсантаў і правакатараў, а на світанні на поўнач ад Астрашыцкага Гарадка — парашутны дэсант, які захапіў поле, прыгоднае для пасадкі. Затым з інтэрвалам у 10—15 хвілін на гэтай пляцоўцы пачалася высадка пяхоты, цяжкай зброі аж да лёгкіх танкаў. I адразу ж фашысцкая разведка рушыла па дарогах на Ворнава, Астрашыцкі Гарадок: І Мачаны.